Предлог на закон

за изменување и дополнување на Законот за Македонската банка за поддршка на развојот

Член 1

Во Законот за Македонската банка за поддршка на развојот (,,Службен весник на Република Македонија’’ бр.105/09), во насловот на законот зборовите „Македонската банка за поддршка на развојот’’ се заменуваат со зборовите „Развојната банка на Северна Македонија’’.

Член 2

Во член 1 зборовите „Македонската банка за поддршка на развојот’’ се заменуваат со зборовите „Развојната банка на Северна Македонија’’.

Член 3

Во член 2 зборовите „Македонската банка за поддршка на развојот (во натамошниот текст: МБПР)’’ се заменуваат со зборовите „Развојната банка на Северна Македонија (во натамошниот текст: РБСМ)’’, а зборовите „Република Македонија’’ се заменуваат со зборовите „Република Северна Македонија’’.

Член 4

Во член 3 кратенката „МБПР’’ се заменува со кратенката „РБСМ’’, а зборовите „Република Македонија’’ се заменуваат со зборовите „Република Северна Македонија’’.

Член 5

Во член 4 кратенката „МБПР’’ се заменува со кратенката „РБСМ’’.

Член 6

Во член 5 ставови (1), (2) и (3) кратенката „МБПР’’ се заменува со кратенката „РБСМ’’.

Во ставовите (4) и (5) кратенката „МБПР’’ се заменува со кратенката „РБСМ’’, а зборовите „Народната банка на Република Македонија’’ се заменуваат со зборовите „Народната банка на Република Северна Македонија’’.

Член 7

Во член 6 став (1) кратенката „МБПР’’ се заменува со кратенката „РБСМ’’.

Ставот (2) се менува и гласи:

„Република Северна Македонија може да го зголемува почетниот капитал на РБСМ со уплата на средства од Буџетот на Република Северна Македонија, како и од други средства на Република Северна Македонија врз основа на одлука на Владата на Република Северна Македонија. Зголемувањето се врши со соодветно зголемување на бројот на акциите на РБСМ.’’.

Во ставовите (3) и (4) кратенката „МБПР’’ се заменува со кратенката „РБСМ’’.

Во ставот (5) зборовите „Централниот регистар на Република Македонија’’ се заменуваат со „Централниот регистар на Република Северна Македонија’’.

Член 8

Во членовите 7 и 8 кратен-ката „МБПР’’ се заменува со кратенката „РБСМ’’.

Член 9

Во член 9 став (1) кратенката „МБПР’’ се заменува со кратенката „РБСМ’’.

По ставот (1) се додава нов став (2) кој гласи:

,,(2) РБСМ се стекнува со подвижен и недвижен имот и истиот го користи, управува и располага без ограничувања.’’

Во ставот (2) кој станува став (3) зборовите „Република Македонија’’ се заменуваат со зборовите „Република Северна Македонија’’, а кратенката „МБПР’’ се заменува со кратенката „РБСМ’’.

Член 10

Во член 10 во воведната реченица кратенката „МБПР’’ се заменува со кратенката „РБСМ’’.

Во точките 1) и 3) зборовите „Република Македонија’’ се заменуваат со зборовите „Република Северна Македонија’’.

Член 11

Во член 11 став (1) кратенката „МБПР’’ се заменува со кратенката „РБСМ’’.

Во ставот (2) кратенката „МБПР’’ се заменува со кратенката „РБСМ’’, а зборовите „Република Македонија’’ се заменуваат со зборовите „Република Северна Македонија’’.

Во ставот (3) кратенката „МБПР’’ се заменува со кратенката „РБСМ’’.

Ставот (4) се менува и гласи:

„РБСМ нема да и одобрува кредити или да и издава гаранции и други форми на обезбедување на Република Северна Македонија и на буџетските корисници и единките корисници на средства од Буџетот на Република Северна Македонија.’’.

Член 12

Во член 12 кратенката „МБПР“ се заменува со кратенката „РБСМ“.

Член 13

Член 13 се менува и гласи:

,,(1) За реализација на проекти и/или програми на Владата на Република Северна Македонија, РБСМ:

1) одобрува кредити;

2) одобрува кредити со субвенцонирана каматна стапка и

3) издава гаранции од Гарантен фонд.

(2) Владата на Република Северна Македонија и РБСМ склучуваат договор во кој ќе се утврдат условите под кои ќе се одобруваат кредитите од став (1) точки 1) и 2) на овој член, , износот на средствата и начинот на нивно обезбедување и пренесување на РБСМ.

(3) Владата на Република Северна Македонија и РБСМ склучуваат договор во кој ќе се утврдат условите под кои ќе се издаваат гаранциите од став (1) точка 3) на овој член.

Член 14

По член 13 се додаваат шест нови членови 13-а, 13-б, 13-в, 13-г, 13-д и 13-ѓ кои гласат:

,,Член 13-а

За поддршка на развојот преку гарантирање на кредити за обртни средства и за основни средства од страна на банки и штедилници кои од гувернерот на Народната банка на Република Северна Македонија добиле дозвола за основање и работење, во РБСМ се организира Гарантен фонд како посебна организациона единица.

Член 13-б

(1) Средствата на Гарантниот фонд се обезбедуваат од:

1) Буџетот на Република Северна Македонија, како неповратни средства во износ од 10 милиони евра;

2) Заеми и/или кредитни линии од меѓународни финансиски институции;

3) донации од земјата и странство;

4) приходи од провизии за издадени гаранции и

5) приходи од пласмани во хартии од вредност.

(2) Владата на Република Северна Македонија со одлука може да го зголемува износот на неповратните средства од став (1) точка (1) на овој член.

(3) РБСМ до Министерството за финансии до 30 јуни во тековната година доставува извештај за износот на платените гаранции и состојбата на неповратните средства обезбедени од Буџетот на Република Северна Македонија со состојба на 31 мај во тековната година.

(4) Владата на Република Северна Македонија со одлука ги надополнува неповратните средства со средства од Буџетот на Република Северна Македонија по добивање на извештајот од став (3) на овој член, но не подоцна од 31 март во наредната година.

(5) На средствата од ставот (1) на овој член не се пресметува и исплатува камата.

(6) Средствата на Гарантниот фонд не влегуваат во капиталот на РБСМ и можат да се користат само за намените пропишани во член 13-в на овој закон.

(7) За работа со средствата на Гарантниот фонд, РБСМ отвора посебна сметка во Народната банка на Република Северна Македонија.

(8) За средствата на Гарантниот фонд, РБСМ води посебна финансиско-сметководствена евиденција.

(9) Средствата на Гарантниот фонд може да се пласираат во краткорочни хартии од вредност, издадени од Република Северна Македонија и од Народната банка на Република Северна Македонија.

(10) Приходите од камата од пласманите од став (9) на овој член се уплатуваат на сметката од став (7) на овој член и се составен дел на неповратните средства обезбедени од Буџетот на Република Северна Македонија.

Член 13-в

(1) Средствата на Гарантниот фонд се користат за издавање гаранции за обезбедување на плаќања по основ на главница на новоодобрени кредити за обртни средства и за основни средства со рок на доспевање до 8 години со однапред предвидена динамика, одобрени од страна на комерцијални банки и штедилници.

(2) Корисници на гаранциите можат да бидат микро, мали и средни трговци, како и големи извозно-ориентирани трговци регистрирани во Република Северна Македонија.

(3) Големи извозно-ориентирани трговци во смисла на овој закон се трговски друштва во кои приходите по основ на извоз имаат учество од најмалку 30% во вкупните остварени приходи во фискалната година која и претходи на годината во која е одобрена гаранцијата.

(4) Гаранциите од став (1) на овој член не се одобруваат за проекти кои:

1) се финансирани со средства од РБСМ;

2) ја загадуваат животната средина и природа;

3) се наменети за производство и дистрибуција на оружје и воена опрема;

4) се наменети за производство на тутун, дрога и други опојни средства;

5) се поврзани со игрите на среќа;

6) вклучуваат експерименти врз живи животни;

7) се поврзани со трговија на недвижности;

8) се поврзани со финансиски активности, како на пример трговија со финансиски инструменти и

9) ги реализираат трговски друштва во државна сопственост или трговски друштва во кои Република Северна Македонија е содружник или акционер со најмалку 51% од основната главнина.

Член 13-г

(1) Гарантниот фонд гарантира до 80% од кредитите за обртни средства и до 50% од кредитите за основни средства.

Член 13-д

(1) За одобрување гаранции на корисниците на гаранциите од член 13-в став (2) на овој закон се применуваат:

1) портфолио гаранции;

2) индивидуална гаранција или

3) комбинација од портфолио гаранции и индивидуална гаранција.

(2) Портфолио гаранции во смисла на овој закон се гаранции на портфолио на одобрени кредити од банка или штедилница кои се издаваат врз основа на договор склучен помеѓу РБСМ и банка или штедилница.

(3) Индивидуална гаранција во смисла на овој закон е гаранција за одобрен кредит од страна на банка или штедилница на голем извозно-ориентиран трговец од член 13-в став (3) на овој закон.

(4) Начинот на издавање на гаранциите помеѓу РБСМ и банка или штедилница се уредува со договор склучен согласно со Законот за облигационите односи.

Член 13-ѓ

(1) Гаранциите од членот 13-в на овој закон се одобруваат во корист на комерцијалните банки и штедилниците кои од гувернерот на Народната банка на Република Северна Македонија добиле дозвола за основање и работење.

(2) Вкупниот износ на одобрени кредити со гаранција од Гарантниот фонд не може да го надмине десеткратниот износ на средствата на Гарантниот фонд.

(3) Изложеноста на Гарантниот фонд спрема ист трговец и со него поврзани лица ќе се уреди во договорот од член 13 став (3) на овој закон.

(4) Изложеноста на Гарантниот фонд спрема одделна банка може да биде најмногу до 25% од износот на средствата на Гарантниот фонд.

(5) Изложеноста на Гарантниот фонд спрема одделна штедилница може да биде најмногу до 10% од износот на средствата на Гарантниот фонд.

(6) Изложеноста на Гарантниот фонд спрема одделна комерцијална банка или штедилница не се пресметува во изложеноста од член 14 на овој закон.

(7) Комерцијалните банки и штедилниците можат да поднесат барање до РБСМ за активирање на гаранција доколку корисникот на кредитот доцни најмалку 90 дена со отплата на кредитот по основ на главен долг обезбеден со гаранција издадена од Гарантниот фонд.

(8) Гаранциите издадени од Гарантниот фонд се плаќаат во рок од 90 дена од денот на доставување на барањето до РБСМ за плаќање на гаранцијата.

(9) РБСМ има право од средствата на Гарантниот фонд да наплати провизии и други трошоци кои произлегуваат од работата на Гарантниот фонд во висина уредена во договорот од член 13 став (3) на овој закон.

(10) РБСМ има обврска да презема активности поврзани со наплата на побарувањата по основ на издадените гаранции.’’

Член 15

Во член 14 ставови (1), (2), (3), (4) и (5) кратенката „МБПР’’ се заменува со кратенката „РБСМ’’.

Во став (6) зборовите „Народната банка’’ се заменуваат со зборовите „Народната банка на Република Северна Македонија’’, а кратенката „МБПР’’ се заменува со кратенката „РБСМ’’.

Член 16

Во член 15 ставови (1) и (2) кратенката „МБПР’’ се заменува со кратенката „РБСМ’’, а зборовите „Република Македонија’’ се заменуваат со зборовите „Република Северна Македонија’’.

Член 17

Во член 16 ставови (1) и (3) кратенката „МБПР’’ се заменува со кратенката „РБСМ’’.

Член 18

Во член 17 ставови (1) и (2) кратенката „МБПР’’ се заменува со кратенката „РБСМ’’.

Во ставот (3) зборовите „Владата на Република Македонија’’ се заменуваат со зборовите „Владата на Република Северна Македонија’’.

Во ставот (4) зборовите „Владата на Република Македонија’’ се заменуваат со зборовите „Владата на Република Северна Македонија’’, а зборовите „Народната банка на Република Македонија’’ се заменуваат со зборовите „Народната банка на Република Северна Македонија’’.

Во ставовите (5) и (6) кратенката „МБПР’’ се заменува со кратенката „РБСМ’’.

Член 19

Во член 18 став (1) кратенката „МБПР’’ се заменува со кратенката „РБСМ’’, а зборовите „Народната банка на Република Македонија’’ се заменуваат со зборовите „Народната банка на Република Северна Македонија’’.

Во ставот (2) кратенката „МБПР’’ се заменува со кратенката „РБСМ’’, а зборовите „Република Македонија’’ се заменуваат со зборовите „Република Северна Македонија’’.

Во ставот (3) кратенката „МБПР’’ се заменува со кратенката „РБСМ’’, а зборовите „Собранието на Република Македонија и Владата на Република Македонија’’ се заменуваат со зборовите „Собранието на Република Северна Македонија и Владата на Република Северна Македонија’’.

Член 20

По член 18 се додава нов член 18-а кој гласи:

,,Член 18-а

(1) РБСМ најдоцна до 30 јуни во тековната година доставува до Владата на Република Северна Македонија годишен извештај за работењето на Гарантниот фонд во претходната година.

(2) РБСМ објавува износ на одобрени кредити, број на одобрени кредити, износ на одобрени гаранции и лимит на гаранции по банки и штедилници издадени од Гарантниот фонд на својата веб страница на квартална основа.

(3) Министерството за финансии, врз основа на доставени податоци од РБСМ на својата веб страна објавува полугодишен извештај за фискалните ризици на Гарантниот фонд, гарантната изложеност и започнатите постапки за активирање на гаранциите.’’

Член 21

Во член 19 кратенката „МБПР’’ се заменува со кратенката „РБСМ’’.

Член 22

Овој закон влегува во сила осмиот ден од денот на објавувањето во ,,Службен весник на Република Северна Македонија’’.